हम सभी समझदार नागरिकों का कर्तव्य है की युवाओं के चारित्रिक हास को रोकने का प्रयत्न करें न कि उसे बढ़ावा दे. हम सभी मन, वचन व कर्म से अपने बच्चों को अनुशासन का पाठ पढाएं तथा उनकी निरंकुशता पर प्रेम काअंकुश लगाते हुए उन्हें अपने गुरुजनों का आदर करना सिखाएं. उन्हें धर्म का वास्तविक अर्थ समझना होगा औरधर्म के नाम पर हो रही विचारहीन हिंसा के विरुद्ध आवाज़ उठानी होगी. हमारी तथा कथित धर्म निरपेक्ष राजनैतिक पार्टियों का कर्तव्य है कि वो युवा वर्ग को हिंसा के लिए उकसाने के बजाये उनका उचित मार्गदर्शन करें . स्कूल और कॉलेज मंदिर के समान पवित्र स्थल हैं और उनके प्रांगण में केवल शिक्षा का सम्मानीय कार्य ही होनाचाहिए न कि गुंडागर्दी. उपरोक्त प्रकरण में, एक भुक्तभोगी छात्र के पिता ने अपरोक्ष रूप से यह माना कि छात्र नेग़लत काम तो किया, पर निलंबन सज़ा कुछ ज़्यादा ही सख्त थी.